 Insecurity: Agbẹkọya ní òògùn abẹnugọǹgọ ní ọnà àbáyọ fún ìjínigbé! Awọn Yoruba mọ ẹgbẹ Agbẹkọya gẹgẹ bi ẹgbẹ tó jẹ àgbà fun ẹgbẹ OPC tó ń jà fun ẹtọ awon ọmọ Yoruba. Adari ẹka ẹgbẹ Agbẹkọya Peace Movement ni ilu Abuja, Comrade Abioye Akinbola lo sọ eyi lasiko to n ba BBC Yoruba sọrọ lori ọna abayọ si isekupani ati ijinigbe ni ilẹ Yoruba. Comrade Abioye ni idabobo Naijiria wa nilo ọgbọn inu ati ọgbọn ori, eleyi ti awọn agbaagba ẹgbẹ wa ni agbara ati ọgbọn inu bii oogun abẹnugọngọ ti wọn le lo lati dẹkun rẹ. Èmi ni afunfèrè àkọkọ lágbo eré KWAM 1 ní 1983 O ni pẹlu oogun abẹnugọngọ, awọn lee lo ọpa lai si ibọn tabi ọkọ lati dẹkun gbogbo ero inu awọn ajiinigbe. Wọn ni ti awọn ba ṣe eto silẹ tabi si awọn ilu ti iru awọn isẹlẹ yii ti n waye, wọn ko ni gburo rẹ mọ lailai. Comrade Abioye fikun un wi pe ti ijọba ba pe ipade gbogboogbo, eleyii ti yoo se ijiroro pẹlu awọn adari ijọba ibilẹ ati awọn gomina pẹlu awọn ẹgbẹ bii Agbẹkọya ti yoo fun wọn ni ilana lati fopin si ijinigbe. Adari ẹka ẹgbẹ Agbẹkọya Peace Movement naa to ni awọn ko lee da nkankan se lai si iranwọ ijọba, wa parọwa si ijọba lati pe ipade gbogboogbo ti awọn adari ijọba ibilẹ, gomina yoo kopa ninu rẹ, ti awọn yoo fi le lo ọgbọn inu awọn lati fi ran ijọba lọwọ. : Ẹgbẹ Agbẹkọya Peace Movement of Nigeria ti rọ ijọba lati lo ẹgbẹ awọn lati dẹkun eto aabo to mẹhẹ lorilẹede Naijiria paapaa ni ilẹ Yoruba. 